पाएं अपने शहर की ताज़ा ख़बरें और फ्री ई-पेपरडाउनलोड करें
जिले की राजस्व सीमा में समस्त हाट बाजार पूरी तरह से बंद रहेगें। यह आदेश 3 मई से प्रभावशील होगा। शनिवार को कलेक्टर एवं जिला मजिस्ट्रेट तरूण राठी ने पूर्व में जारी किए समस्त आदेशों में आंशिक संशोधन किया है। जिला मजिस्ट्रेट राठी ने जारी आदेश में कहा है 29 अप्रैल से जिले की राजस्व सीमा में 8 मई की सुबह 6 बजे तक कोरोना कर्फ्यू प्रभावी रखा गया है। इस दौरान कोरोना कर्फ्यू को और अधिक प्रभावी बनाने के उद्देश्य से समस्त मेडिकल व पीडीएस की दुकानें पहले की तरह दिनभर खुल सकेंगी।
शेष दुकानें जिनको पूर्व से खोलने की अनुमति है वे सुबह 7 से 11 बजे तक ही खुल सकेंगी। सब्जी, फल के विक्रेता हाथठेला, फेरी मात्र सुबह 7 बजे से 11 बजे तक ही विक्रय कर सकेंगे। दूध की दुकानें सुबह 7 से 11 बजे तक एवं शाम 5 बजे से 7 बजे तक खुल सकेंगी। किराना व्यापारी भी सुबह 7से 11 बजे तक होम डिलेवरी कर सकेंगे। इसके लिए संबंधित क्षेत्र के अनुविभागीय मजिस्ट्रेट संबंधित दुकानों के (प्रत्येक दुकान से अधिकतम 2 व्यक्तियों के लिए) दुकानदारों को अनुमति प्रदान करेंगे। शादी-विवाह के कार्यक्रम में 50 व्यक्तियों को सम्मिलित होने की छूट दी गई थी, जिसे समाप्त किया गया है। आदेश 3 मई से प्रभावशील होगा: अब शादी-विवाह में सम्मिलित होने वाले व्यक्तियों की संख्या को 20 व्यक्ति तक सीमित किया है। विवाह कार्यक्रम बारात घर, गेस्ट हाउस में आयोजित करने की अनुमति नहीं होगी। इसके पालन के लिए बारात घर,गेस्ट हाउस मालिक जिम्मेदार होंगे। दमोह जिले की राजस्व सीमा में समस्त हाट बाजार पूर्णतः बंद रहेंगे। यह आदेश 3 मई से प्रभावशील होगा तथा आदेश 18 अप्रैल, 29 अप्रैल तक जारी समस्त आदेशों में उल्लेखित शेष प्रतिबंध यथावत रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn